### Beslutning

Anbefales med bemærkning om at afsnit om råstofafgift uddybes og styrke opfordring til forpligtende samarbejde.

### Sagsfremstilling

## **Resume og sagens baggrund**

[adresse] har udarbejdet et forslag til ny råstofplan som er sendt i høring. Formålet med råstofplanen er at sikre råstofforsyningen i [adresse], snart Region Østdanmark, de næste 12 år, altså indtil Carina Kristoffersen. Administrationen har udarbejdet et høringssvar til planforslaget.

Forslaget udpeger betydelige interesse- og graveområder i Kalundborg Kommune (Kaldred, Viskinge, Bregninge, Asger Jessen samt arealreservation ved Keldsømade); arealer, der jf. Råstofloven reserveres til råstofindvinding. I råstofplanen er der desuden formuleret strategiske mål og retningslinjer for råstofindvindingen.

Administrationen anbefaler et høringssvar med fokus på bæredygtig råstofforsyning, trafikale konsekvenser og vejkapital, natur- og grundvandsbeskyttelse samt bindende krav til efterbehandling.

## **Indstillinger**

Direktøren indstiller, at der fremsendes høringssvar til [adresse], jf. bilag 1.

## **Behandling**

Teknik- og Miljøudvalget, Økonomiudvalget og Kommunalbestyrelsen.

## **Sagsfremstilling**

[adresse] har udsendt forslag Råstofplan 2026 i høring og den kan læses på [adresse] hjemmeside.

Administrationen har udarbejdet et udkast til høringssvar, vedlagt som Bilag 1, der indeholder følgende hovedpunkter:

1. Bæredygtig råstofforsyning og genanvendelse

Risiko for skævvridning grundet stor afsætning til Region Hovedstaden. Det afspejler nødvendigheden af national råstofplanlægning.

Kommunen opfordrer i høringssvaret til at ambitionsniveauet ift. anvendelse af sekundære råstoffer hæves, så planen i højere grad understøtter den grønne omstilling og cirkularitet.

Kommunen desuden opfordrer til at regionens fokus på bæredygtighed og natur- og miljøhensyn i planlægningen også afspejles i sagsbehandlingen.

Nye interesse- og graveområder samt udtagning af interesseområder

Samlet udpeges 170,5 ha nye interesseområder ved [adresse] samt 62,9 ha arealreservation ved Keldsømade. Lokalsamfundene i [adresse] og Bregninge er særligt følsomme; kommunen efterlyser dialog med Regionen om evt. tilpasning af udpegninger.

Af graveområder er der foreslået ca. 69 ha fordelt på Kaldred, Bregninge og Asger Jessen.

Kommunen bemærker i høringssvaret, at hele interesseområdet nord for Kaldred bør udtages, da infrastrukturen ikke kan håndtere yderligere tung trafik.

Infrastruktur og trafikale forhold

Kalundborg Kommune har gennem årene grundlæggende været skeptisk overfor udvidelserne pga. manglende sammenhæng mellem regional og kommunal planlægning.

Flere udpegninger ligger ud til smalle lokale veje; der er risiko for reduceret vejkapital og forringede skoleruter, særligt omkring [adresse].

Kommunen foreslår bindende trafikafviklingsplaner (rutevalg, tidsvinduer, støj- og støvbegrænsning, hastighed, krydsningspunkter og skolevejs-sikkerhed) før ibrugtagning.

Richard Koch

Kalundborg Kommune opfordrer til, at råstofafgiften fremover fordeles, så en del af provenuet tilfalder de kommuner og naboer, der påvirkes af råstofudvinding.

Offentlighedens adgang og rekreative værdier

Som det fremgår af kommuneplanen ønskes det at fastholde og styrke rekreative værdier efter indvinding.

Kommunen ønsker sammenhængende stinet, udyrkede arealer for landskab og biodiversitet, stiadgang gennem ekstensivt land-/skovbrug og adgang til evt. indhegnede arealer, hvor der er rekreativ værdi.

Efterbehandling og naturhensyn

Planens generelle formulering at *'der som udgangspunkt bør ske efterbehandling til natur, biodiversitet og rekreative formål'* er for upræcis. Kommunen ønsker bindende retningslinjer og løbende efterbehandling koordineret med lokalsamfundet.

Der skal vises særlige hensyn til Natura 2000 Store Åmose, [adresse] og Bregninge Å (N156), lavbundsarealer (fx Nedre Bregninge Å), Bilag IV-arter og beskyttelse af overfladevand (fx Bregninge Å med lav sommervandføring

Beskyttelse af grundvandsressourcen

Kommunens mest kritiske drikkevandsressource ligger i et område med stor graveaktivitet. Der bør stilles krav om multifunktionel efterbehandling af hensyn til natur, rekreation og grundvandsbeskyttelse.

Kommunen forholder sig restriktivt til tilførsel af materialer udefra. Genbrugsmaterialer bør ud fra et forsigtighedsprincip ikke tilkøres til råstofgrave. Tilførsel af jord til råstofgrave bør ikke dispenseres; selv “ren jord” (klasse 0–1) kan indeholde stoffer, fx pesticidrester, som kan forurene grundvander.

Der bør stilles krav til at der ikke ledes drænvand ud i grusgravssøer.

## **Økonomiske konsekvenser**

Ingen bevillingsmæssige konsekvenser.